**Dunakeszi Város Önkormányzata Képviselő-testületének**

**3/2021. (III.02) számú önkormányzati rendelete Dunakeszi Város Önkormányzata 2021. évi költségvetéséről**

*(Időközi módosításokkal egységes szerkezetben)*

Dunakeszi Város Önkormányzat Képviselő-testülete – a 27/2021. (I. 29.) Kormányrendeletben kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Dunakeszi város polgármestere az Alaptörvény 32. cikk (1) bekezdés f) pontjában meghatározott feladatkörében eljárva az államháztartásról szóló 2011. évi CXCV. törvény 23.§-ában foglaltak alapján a következőket rendeli el:

# A rendelet hatálya

**1.§.**

A rendelet hatálya Dunakeszi Város Önkormányzatára, és az általa irányított költségvetési szervekre terjed ki.

# A költségvetés címrendje

**2. §.**

(1) Dunakeszi Város Önkormányzata, a Polgármesteri Hivatal, és a saját gazdasági szervezettel rendelkező költségvetési szervek külön-külön alkotnak egy-egy költségvetési címet. Címet alkotnak továbbá a pénzbeli juttatások, a támogatások, átadott pénzeszközök, a tartalékok és a felhalmozási kiadások.

(2) A Képviselő-testület által jóváhagyott költségvetési címrendet jelen rendelet 1. számú függeléke tartalmazza.

# Az Önkormányzat bevételi és kiadási előirányzatai

**3.§.**

(1) A Képviselő-testület Dunakeszi Város

**2021. évi bevételének fő összegét** **12.193.456.622 Ft-ban**

Működési költségvetési bevételét 6.626.954.550 Ft-ban

Felhalmozási költségvetési bevételét 1.101.923.703 Ft-ban

Finanszírozási bevételét 4.464.578.369 Ft-ban

állapítja meg.

(2) A Képviselő-testület Dunakeszi Város

**2021.évi kiadásának fő összegét 12.193.456.622 Ft-ban**

Működési költségvetési kiadását 5.979.141.960 Ft-ban

Felhalmozási költségvetési kiadását 4.808.204.970 Ft-ban

Finanszírozási kiadását 1.406.109.692 Ft-ban

állapítja meg.

# A költségvetés szerkezete

**4.§.**

1. A Képviselő-testület a 2021. évi költségvetés bevételi és kiadási előirányzatait Dunakeszi Város Önkormányzata és a költségvetési szervek költségvetéseit e rendelet mellékletei szerint hagyja jóvá.
2. A működési és felhalmozási célú bevételeket és kiadásokat bemutató költségvetési mérleget közgazdasági tagolásban az 1. számú melléklet tartalmazza.
3. A kiadási előirányzatokat kiemelt soronként a 2. számú melléklet tartalmazza, feladatonkénti felosztásban, a kötelező és önként vállalt feladatok bontását az 5. számú melléklet, a beruházási és felújítási kiadásokat a 11. számú melléklet mutatja be.
4. A bevételi előirányzatokat kiemelt soronként a 3. számú melléklet tartalmazza, feladatonkénti felosztásban, a kötelező és önként vállalt feladatok bontását a 6. számú melléklet mutatja be.
5. Magyarország 2021. évi költségvetéséről szóló 2020.évi XC. törvény alapján - a város 2021. évi központi költségvetésből nyújtott támogatások összegét jogcímenként a 4. számú melléklet tartalmazza.
6. A költségvetési szervek költségvetési kiadási és bevételi adatait a 7. számú és a 8. számú melléklet tartalmazza.
7. A Képviselő-testület a működési célú támogatásokat és a felhalmozási célú támogatások részletezését a 9. számú melléklet mutatja be.
8. [[1]](#endnote-1)A Képviselő-testület 150.584.022 Ft összegben működési céltartalékot, 2.159.327 Ft összegben általános tartalékot, 1.638.372.024 Ft összegben felhalmozási céltartalékot állapít meg. A tartalékok feladatonkénti részletezését a 10. számú melléklet mutatja be.
9. Dunakeszi Város Önkormányzata által foglalkoztatottak létszámadatait, valamint az intézmények létszámkereteit a 12. számú melléklet mutatja be, tagintézményenkénti bontásban.
10. Az államháztartásról szóló 2011. évi CXCV. törvény (a továbbiakban: Áht.) 24. § (4) bekezdés a) pontja alapján az Önkormányzat költségvetésében megállapított eredeti költségvetési bevételi előirányzat és költségvetési kiadási előirányzat összegének várható teljesüléséről készített előirányzat felhasználási ütemtervet a 13. számú melléklet tartalmazza.
11. Az Önkormányzat által nyújtott közvetett támogatásokat a 14. számú melléklet mutatja be.
12. A kialakított tervszámoknak megfelelően, a költségvetési évet követő három év tervezett bevételi előirányzatainak és kiadási előirányzatainak keretszámait főbb csoportokban a 15. számú melléklet mutatja be.
13. A költségvetési évre vonatkozó pályázatok támogatási adatait a 16. számú melléklet tartalmazza.

# A költségvetés végrehajtására vonatkozó szabályok

**5.§.**

Az Önkormányzat és az általa irányított költségvetési szervek gazdálkodására, költségvetésük végrehajtására és a beszámoló rendjére – jelen rendeletben nem szabályozott kérdésekben – Magyarország 2021. évi központi költségvetéséről szóló 2020. évi XC. törvény, az Áht., valamint az államháztartásról szóló törvény végrehajtásáról szóló 368/2011. (XII. 31.) Korm. rendeletben (a továbbiakban: Ávr.) előírtak az irányadók.

**6. §**

(1) Dunakeszi Város Önkormányzata, a Dunakeszi Polgármesteri Hivatal és a saját gazdasági szervezettel rendelkező költségvetési szervek jóváhagyott bevételi és kiadási előirányzatai év közben megváltoztathatók.

(2) Dunakeszi Város Önkormányzata, a Dunakeszi Polgármesteri Hivatal és a költségvetési szervek jóváhagyott előirányzatainak módosítási és átcsoportosítási jogát a Képviselő-testület a Polgármesterre átruházza.

(3) Ha évközben az Országgyűlés, a Kormány, illetve valamely költségvetési fejezet vagy elkülönített állami pénzalap Dunakeszi Város Önkormányzata számára pótelőirányzatot biztosít, arról a Polgármester köteles tájékoztatást adni a Képviselő-testület részére.

(4) A Képviselő-testület az évközi központi előirányzat-módosítások felhasználásának engedélyezését a Polgármesterre átruházza. Ezen összegeket az évközi költségvetés módosításaiban kell átvezetni.

(5) A Képviselő-testület – az első negyedév kivételével - negyedévenként, de legkésőbb a költségvetési beszámoló elkészítésének határidejéig, december 31-i hatállyal módosítja a költségvetési rendeletét.

(6) Az önkormányzat költségvetésében elkülönítetten szerepel az általános tartalék és a céltartalék. A tartalékok a költségvetés jóváhagyásakor, módosításakor nem ismert városfejlesztési feladatok, az egyes ágazatokban benyújtandó pályázatok saját erő költségeinek fedezetét biztosítja, továbbá az évközi többletigények, az önkormányzat váratlanul felmerülő, nem tervezett feladatainak finanszírozására, valamint az elmaradt bevételek pótlására szolgálnak.

A Képviselő-testület felhatalmazza a Polgármestert, hogy az önkormányzati gazdálkodás folyamatossága érdekében kötelezettséget vállaljon a tartalék terhére a költségvetésben nem szereplő feladatok végrehajtására. A Képviselő-testület az általános tartalékkal és a céltartalékkal való rendelkezés jogát a Polgármesterre átruházza.

(7) Dunakeszi Város Önkormányzat költségvetési szervei a jóváhagyott kiemelt előirányzatokon belül kötelesek gazdálkodni. Saját hatáskörben a költségvetési rendeletben meghatározott előirányzatok vonatkozásában előirányzat módosítást nem hajthatnak végre.

(8) Költségvetési bevételek a bevételi előirányzatokon felül is teljesíthetők. A költségvetési szervek az előirányzatot meghaladó bevételeik terhére csak előirányzat módosítási kérelem alapján, a Polgármester jóváhagyásával módosíthatnak, a forrásképződés mértékének, illetve ütemének figyelembe vételével, továbbá az intézmény biztonságos működésének szem előtt tartásával.

(9) Amennyiben a költségvetési szerv meghatározott feladat ellátásához eseti bevételhez jut, átvett pénzeszköz, vagy támogatás államháztartáson belülről címen, a tényleges többletnek, illetve szerződés esetén az abban meghatározott mértéknek megfelelő összeggel bevételi előirányzatát megemelheti, a Képviselő-testület utólagos tájékoztatása mellett. A jóváhagyott előirányzat összege csak az adott tevékenységhez kapcsolódó kiadásokra használható fel.

(10) A (8)-(9) bekezdés szerinti előirányzat módosítás költségvetési többlettámogatási igénnyel sem a költségvetési évben, sem a következő év(ek)ben nem járhat.

(11) A költségvetési szerv a költségvetés végrehajtása során tárgyévi fizetési kötelezettséget csak a jóváhagyott kiadási előirányzatok mértékéig – a saját bevételek teljesítési ütemére figyelemmel – vállalhat és kifizetéseket is ezen összeghatárig rendelhet el.

(12) Az Önkormányzat irányítása alá tartozó költségvetési szerveknél a tervezett bevételek elmaradása nem vonja maga után a költségvetési támogatás növekedését, hanem azt a kiadás csökkentésével kell ellensúlyozni.

**7.§.**

(1) A költségvetési szervek vezetői kötelesek központi költségvetésből nyújtott támogatásokhoz kapcsolódó mutatószámok alapdokumentumait és elszámolásait vezetni.

A mutatószámok tervezetthez képest történő csökkentése esetén a költségvetési szerv vezetője köteles a Dunakeszi Polgármesteri Hivatal Gazdasági Osztályát tájékoztatni és haladéktalanul intézkedni a kiadások ehhez kapcsolódó csökkentése érdekében.

Az önkormányzat ágazati feladataihoz kapcsolódó támogatás, a felhasználási kötöttséggel járó egyes állami támogatások és átvett pénzeszközök elszámolásához kapcsolódó befizetési kötelezettség teljesítése érdekében a költségvetési intézmények részére költségvetési maradványt terhelő befizetési kötelezettség írható elő.

(2) A Képviselő-testület a támogatásértékű kiadások és a pénzeszköz átadások keretösszegének felhasználását a Polgármesterre átruházza.

(3) Dunakeszi Város Önkormányzata költségvetéséből támogatott szervezetek, illetve magánszemélyek számára számadási kötelezettséget kell előírni a céljelleggel – nem szociális ellátásként – juttatott összegek rendeltetésszerű felhasználásáról, amelyet minden esetben a megkötött együttműködési/támogatói megállapodásban kell rögzíteni.

**8.§.**

(1) A gazdálkodás biztonsága érdekében folyamatosan figyelemmel kell kísérni Dunakeszi Város Önkormányzata költségvetési folyószámlájának egyenlegét.

(2) A gazdálkodás során az év közben Dunakeszi Város Önkormányzata pénzforgalmi számláján képződő átmenetileg szabad pénzeszközeit állampapír vásárlás, illetve pénzintézeti pénzlekötés útján hasznosíthatja. A pénzügyi műveletek lebonyolítását a Polgármester hatáskörébe utalja.

***Kiadások készpénzben történő teljesítésének szabályai***

**9.§**

1. A kiadások teljesítésekor (az árubeszerzések, szolgáltatások és építési beruházások pénzügyi teljesítésénél) lehetőség szerint a készpénz kímélő fizetési módokat kell alkalmazni.
2. A kiadások készpénzben történő teljesítésére csak az e rendeletben szabályozott esetekben kerülhet sor.
3. Dunakeszi Város Önkormányzata által irányított és fenntartott költségvetési szervek a költségvetési szervek pénzkezelési szabályzatában meghatározott házipénztári keret nagyságára is figyelemmel az alábbi esetek vonatkozásában igényelhetik készpénzben történő teljesítésre készpénz felvételét és teljesíthetnek készpénzben kifizetést:
4. a közfoglalkoztatásban résztvevők bére, valamint munkába járáshoz kapcsolódó közlekedési költségtérítései,
5. eseti megbízási díjak,
6. lakossági folyószámlával nem rendelkezők megbízási díja,
7. belföldi és külföldi kiküldetések útiköltség térítései, napidíjak, illetménybe nem tartozó kiadások,
8. saját személygépkocsi hivatali célú használatáért fizetett költségtérítés,
9. helyi és helyközi utazási költségtérítés,
10. lakossági folyószámlával nem rendelkezők szociális vagy gyermekvédelmi pénzbeli ellátásai,
11. készletbeszerzéssel kapcsolatos kiadások,
12. immateriális javak beszerzése, létesítése, informatikai eszközök beszerzése, létesítése és egyéb tárgyi eszközök beszerzése, létesítése, kisértékű immateriális javak, tárgyi eszközök beszerzésére irányuló kiadások,
13. karbantartással, működtetéssel kapcsolatos kiadások,
14. reprezentációs kiadások,
15. az önkormányzat és az intézmények rendezvényeivel kapcsolatos kiadások,
16. egyéb, nem rendszeresen előforduló céljellegű kisösszegű kifizetések
17. elszámolási kötelezettséggel adott előlegek.
18. A (3) bekezdésben foglalt eseteken túlmenően a házipénztárból csak a Dunakeszi Polgármesteri Hivatal Gazdasági Osztály vezetőjének egyedi írásbeli engedélye alapján teljesíthető készpénzkifizetés.

# Vegyes rendelkezések

**10.§.**

1. A Képviselő-testület fenntartja magának annak engedélyezési jogát, hogy az intézményei alapítványhoz hozzájáruljanak, támogatást nyújtsanak, illetőleg gazdasági társaságban érdekeltséget szerezzenek.
2. Az Önkormányzat költségvetési szervei kizárólag a Képviselő-testület előzetes jóváhagyásával nyújthatnak be szakmai pályázatokat, abban az esetben, ha a pályázott feladat ellátása költségvetési támogatást igényel. A Képviselő–testület előzetes jóváhagyása nélkül csak abban az esetben nyújthatnak be szakmai programokra pályázatot, ha a pályázott feladat ellátása miatt az intézmény többlettámogatási igénnyel nem jelentkezik a fenntartó Önkormányzatnál. Ez esetben is szükséges a Polgármestert írásban tájékoztatni.

***Maradvány felhasználása***

**11.§.**

1. Az Önkormányzati fenntartású költségvetési szervek költségvetési maradványát a Képviselő-testület hagyja jóvá. A Képviselő-testület dönt a költségvetési szervek kötelezettséggel nem terhelt költségvetési maradványainak jóváhagyásáról, elvonásáról.
2. A költségvetési maradvány elszámolása során elvonásra kerül:

a) a végleges feladatelmaradás miatti összeg

b) az Önkormányzat által meghatározott célra rendelkezésre bocsátott, áthúzódó pénzügyi teljesítés nélküli összegek maradványa,

c) a gazdálkodási szabályok megsértéséből származó maradvány.

***A kisösszegű követelések értékhatára***

**12.§.**

1. Magyarország 2021. évi költségvetéséről szóló 2020. évi XC. törvény 72. §-ban meghatározott kisösszegű követelések értékhatárát a Képviselő-testület a törvényben meghatározottak alapján 2021.évben 100.000.-Ft-ban állapítja meg.

***Az önkormányzati tulajdonú gazdasági társaságokkal kapcsolatos szabályok***

**13.§.**

1. Képviselő-testület az önkormányzat költségvetésében biztosítja a városüzemeltetés, fenntartás és fejlesztés feladatainak előirányzatait, melyek közül egyes feladatokat az ön-kormányzati tulajdonában álló gazdasági társaságok közreműködésével, külön szerződésekben rögzítettek szerint lát el. A feladatok ellátására vonatkozó részletes szabályokat a képviselő-testület által jóváhagyott külön szerződések tartalmazzák.
2. Az (1) bekezdés szerinti gazdasági társaságok az önkormányzati pénzeszközökből megvalósított beszerzéseik tekintetében, kötelesek közbeszerzési eljárás lefolytatására (beruházás, szolgáltatás, árubeszerzés) a közbeszerzésekről szóló 2015. évi CXLIII. törvény (továbbiakban:Kbt.) szerint, valamint szabályzatuk alapján.

# Záró rendelkezések

**12.§.**

(1) Ez a rendelet a kihirdetés napján lép hatályba, rendelkezéseit azonban 2021. január 1. napjától kell alkalmazni.

(2) A rendelet kihirdetéséről a Jegyző gondoskodik.

A rendeletet módosította a 12/2021.(VI.29.) sz. önkormányzati rendelet, a 17/2021.(IX.28.) sz. önkormányzati rendelet, a 21/2021.(XI.19.) sz. önkormányzati rendelet.

A rendelet 3.§. módosította 12/2021.(VI.29.) sz. önkormányzati rendelet, a 17/2021.(IX.28.) sz. önkormányzati rendelet, a 21/2021.(XI.19.) sz. önkormányzati rendelet.

A rendelet 4.§. (8) bekezdését módosította a 12/2021.(VI.29.) sz. önkormányzati rendelet, a 17/2021.(IX.28.) sz. önkormányzati rendelet, a 21/2021.(XI.19.) sz. önkormányzati rendelet.

.

Dunakeszi, 2021. november 19.

|  |  |
| --- | --- |
| **Dr. Molnár György sk.**  **jegyző** | **Dióssi Csaba sk.**  **polgármester** |
|  |  |
|  |  |
|  |  |

A másolat hiteles.

Az egységes szerkezetbe foglalás és a lakosság értesítése közzététel útján (legutóbb 2021. november 19. napján) megtörtént.

dr. Molnár György

jegyző

1.sz. függelék

A Képviselő-testület a költségvetési címrendet az alábbiak szerint határozza meg:

|  |  |  |
| --- | --- | --- |
| Cím száma és neve | Alcím száma és neve | |
| 1. Dunakeszi Város Önkormányzata | 1-1. | Önkormányzat |
|  | 1-2. | Önkormányzathoz kapcsolódó feladatok |
| 2. Dunakeszi Polgármesteri Hivatal | 2-1. | Polgármesteri Hivatal |
|  | 2-2. | Polgármesteri Hivatalhoz kapcsolódó feladatok |
| 3.Dunakeszi Óvodai Humán Szolgáltató Központ és Könyvtár | 3-1 | Dunakeszi Óvodai Humán Szolgáltató Központ és Könyvtár |
| 4. Sportigazgatóság | 4.1 | Sportigazgatóság |
| 5. Helytörténeti Gyűjtemény | 5.1 | Helytörténeti Gyűjtemény |
| 6. Ellátottak juttatásai | 6-1. | Pénzbeli juttatások |
| 7. Támogatások, átadott pénzeszközök | 7-1. | Egyéb támogatások |
| 8. Céltartalék | 8-1. | Céltartalékok |
| 9. Felhalmozási jellegű kiadások | 9-1. | Felhalmozási jellegű kiadások |

1. [↑](#endnote-ref-1)